《七月登吴山感去年离家之作》
明代·朱同

江上秋风吹客衣，江头塞雁又南飞。报君寸铁曾无补，作客一年犹未归。

黄菊未沾新雨露，白云应锁旧柴扉。登楼莫忆去年事，且向栏杆看落晖。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。